./data/phi0914/phi0014/phi0914.phi0014.perseus-lat2.xml
SemproniusAtratinus , L Atilius , T Cloelius , quorum in magistratu concordia domi pacem etiam foris praebuit             sunt qui propter adiectum Aequorum       Uolscorumque bello et Ardeatium defectioni Ueiens bellum, quia duo consules       obire tot simul bella nequirent, tribunos militum tres creatos dicant, sine       mentione promulgatae legis de consulibus creandis ex plebe, et imperio et       insignibus consularibus usos   non tamen pro       firmato iam stetit magistratus eius ius, quia tertio mense quam inierunt,       augurum decreto perinde ac uitio creati, honore abiere, quod C Curtius qui comitiis eorum praefuerat parum recte tabernaculum cepisset             legati ab Ardea Romam uenerunt, ita de       iniuria querentes ut si demeretur ea in foedere atque amicitia mansuros       restituto agro appareret   ab senatu responsum       est iudicium populi rescindi ab senatu non posse, praeterquam quod nullo nec       exemplo nec iure fieret, concordiae etiam ordinum causa:  si Ardeates sua tempora exspectare uelint arbitriumque       senatui leuandae iniuriae suae permittant, fore ut postmodo gaudeant se irae       moderatos, sciantque patribus aeque curae fuisse ne qua iniuria in eos oreretur       ac ne orta diuturna esset   ita legati cum se rem integram       relaturos dixissent, comiter dimissi  patricii cum sine curuli magistratu res       publica esset, coiere et interregem creauere  contentio consulesne an tribuni       militum crearentur in interregno rem dies complures tenuit   interrex ac senatus, consulum comitia, tribuni plebis et       plebs, tribunorum militum ut habeantur, tendunt  uicere patres, quia et plebs,       patriciis seu hunc seu illum delatura honorem,        frustra certare supersedit, et principes plebis ea comitia malebant, quibus non       haberetur ratio sua, quam quibus ut indigni praeterirentur  tribuni quoque plebi       certamen sine effectu in beneficio apud primores patrum reliquere  T QuinctiusBarbatus interrex consules creat L PapiriumMugillanum , L SemproniumAtratinum   <suffectis> his consulibus cum Ardeatibus foedus renouatum       est; idque monumenti est consules eos illo anno fuisse, qui neque in annalibus       priscis neque in libris magistratuum inueniuntur   credo, quod tribuni militum initio anni       fuerunt, eo perinde ac totum annum in imperio fuerint, [suffectis iis       consulibus] praetermissa nomina consulum horum   Licinius Macer auctor est et in foedere Ardeatino et in linteis libris ad       Monetae ea inuenta  et foris, cum tot terrores a finitimis ostentati essent, et       domi otium fuit